Diari Oficial de la Generalitat Valenciana


Sumari del DOGV 9636, del 11-07-2023 (2023/7783)

DECRET 103/2023, de 7 de juliol, del Consell, pel qual s'aprova l'oferta d'ocupació pública de personal docent no universitari dependent de la Conselleria d'Educació, Cultura i Esport de la Generalitat Valenciana per a l'any 2023.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9636

Data del DOGV
:   11-07-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/7783


Data del document
:   07-07-2023

Organisme emissor
:   Conselleria d'Educació, Cultura i Esport

Tipus de document
:   Decret

Descriptors 

:   * Conselleria d'Educació, Cultura i Esport
    * concurs administratiu

DECRET 103/2023, de 7 de juliol, del Consell, pel qual s'aprova l'oferta d'ocupació pública de personal docent no universitari dependent de la Conselleria d'Educació, Cultura i Esport de la Generalitat Valenciana per a l'any 2023.  
 [2023/7783]  
D'acord amb el que es preveu en la Llei 9/2022, de 30 de desembre, de pressupostos de la Generalitat per a l'exercici 2023:  
  
«Article 36. De l'oferta d'ocupació pública o un altre instrument similar de gestió de la provisió de necessitats de personal.  
U.Oferta d'Ocupació Pública.  
1. La incorporació de personal de nou ingrés amb una relació indefinida en el sector públic de la Generalitat, a excepció de les institucions a què es refereixen els apartats a i b de l'article 27 d'aquesta llei, es durà a terme a través de l'Oferta d'Ocupació Pública, com la plasmació de l'exercici de la planificació en un marc pluriennal. [...]  
3. La configuració concreta de l'Oferta d'Ocupació Pública es durà a terme a través de la taxa de reposició d'efectius, instrument amb el qual es concreta la planificació i se li atorga dimensió en termes d'efectius respecte a la plantilla actual, així com a través de la resta de mesures contingudes en aquest article.  
Dos. Articulació de l'Oferta d'Ocupació Pública.  
1. L'Oferta d'Ocupació Pública s'articularà a través de les següents taxes de reposició d'efectius:  
a) En els sectors prioritaris la taxa serà del 120 per cent i en els altres del 110 per cent.  
b) La taxa especifica, en els termes previstos en l'apartat Dos.4  
El que s'estableix en els paràgrafs anteriors s'entén sense perjudici dels processos d'estabilització derivats de la Llei 20/2021, de 28 de desembre, de mesures urgents per a la reducció de la temporalitat en l'ocupació pública, o de normes anteriors.  
El resultat de l'aplicació de les taxes de reposició d'efectius prevista en aquest article haurà d'incloure's en una única Oferta d'Ocupació Pública.[...]  
3. Es consideren sectors prioritaris a l'efecte de la taxa de reposició:  
  
a) Administració educativa, nivell ensenyaments no universitaris, en relació amb la determinació del nombre de places per a l'accés als cossos de funcionaris docents. [...]»  
  
En relació amb això, la Llei 31/2022, de 30 de desembre, de Pressupostos Generals de l'Estat per a l'any 2023 estableix:  
  
«Article 20. Oferta d'Ocupació Pública, contractes i nomenaments temporals del personal del sector públic.  
U. Oferta d'Ocupació Pública.  
1. La incorporació de personal de nou ingrés amb una relació indefinida en el sector públic, a excepció dels òrgans contemplats en l'apartat Un.e) de l'article anterior, es durà a terme a través de l'Oferta d'Ocupació Pública, com a plasmació de l'exercici de la planificació en un marc pluriennal.[...]  
3. La configuració concreta de l'Oferta d'Ocupació Pública es durà a terme a través de la taxa de reposició d'efectius, instrument amb el qual es concreta la planificació i se li atorga dimensió en termes d'efectius respecte a la plantilla actual, així com a través de la resta de mesures contingudes en aquest article.  
Dos. Articulació de l'Oferta d'Ocupació Pública.  
1. L'Oferta d'Ocupació Pública s'articularà a través de les següents taxes de reposició d'efectius:  
a) En els sectors prioritaris la taxa serà del 120 per cent i en els altres sectors del 110 per cent.[...]  
3. Es consideren sectors prioritaris a l'efecte de la taxa de reposició:  
  
A) Administracions Públiques amb competències educatives per al desenvolupament de la Llei orgànica 2/2006, de 3 de maig, d'Educació, en relació amb la determinació del nombre de places per a l'accés als cossos de funcionaris docents.[...]»  
L'article 55 de la Llei 4/2021, de 16 d'abril, de la Generalitat,de la Funció Pública Valenciana, disposa que, aprovada l'oferta d'ocupació pública, es convocaran, en el termini màxim fixat en aquesta, els corresponents procediments selectius per a la cobertura de les vacants incloses, i fins a un vint per cent addicional.  
Per tot això, a proposta de la consellera d'Educació, Cultura i Esport, prèvia negociació amb els sindicats de l'ensenyament representats en la Taula Sectorial, una vegada informat favorablement per la Conselleria d'Hisenda i Model Econòmic i prèvia deliberació del Consell, en la reunió del dia de 7 de juliol de 2023,  
  
  
DECRETE  
  
Article 1. De l'oferta d'ocupació pública  
S'aprova l'oferta d'ocupació pública de personal docent no universitari corresponent a 2023 en els termes que s'estableixen en el present decret.  
  
Article 2. Places oferides d'ingrés  
En aquesta oferta d'ocupació pública s'inclouen 1.695 places corresponents al torn d'ingrés lliure detallades en l'annex I.  
  
Article 3. Places oferides pel procediment d'accés a cos superior  
  
S'inclouen també en l'oferta 154 places que es convocaran, per a la seua provisió mitjançant els processos corresponents al torn d'accés a cos superior, sense que aquestes vacants computen dins del límit màxim de places derivat de la taxa de reposició d'efectius, detallades així mateix per cossos docents en l'annex II.  
  
Article 4. Convocatòria  
El procés selectiu derivat d'aquesta oferta d'ocupació pública serà convocat per la Conselleria d'Educació, Cultura i Esport en el termini màxim de dos anys, conformement al que es disposa en la Llei 4/2021, de 16 d'abril, de la Generalitat, de la Funció Pública Valenciana, i altres disposicions que siguen aplicable.  
  
Article 5. Reserva per a persones amb diversitat funcional  
1. D'acord amb l'article 64 de la Llei 4/2021, de 16 d'abril, de la Generalitat, de la Funció Pública Valenciana, s'estableix la reserva d'un contingent del 10 % de les places contemplades en aquesta oferta d'ocupació pública per a ser cobertes entre persones amb un grau de diversitat funcional igual o superior al 33 %, sempre que aquesta siga compatible amb l'acompliment de les funcions pròpies dels llocs de treball docent i que superen les proves selectives.  
2. A aquest efecte, es consideraran persones amb diversitat funcional les definides en els apartats 1 i 2 de l'article 4 el Text Refós de la Llei general de drets de les persones amb discapacitat i de la seua Inclusió Social, aprovat pel Reial decret legislatiu 1/2013, de 29 de novembre.  
  
3. Les proves selectives destinades a persones amb diversitat funcional tindran idèntic contingut que les establides per a la resta de persones aspirants, sense perjudici de les adaptacions i els ajustos raonables necessaris de temps i mitjans per a la seua realització, per a assegurar que les persones amb diversitat funcional participen en condicions d'igualtat.  
4. L'opció a llocs reservats haurà de formular-se en la sol·licitud de participació en les convocatòries, la qual cosa haurà de ser indicat expressament en aquestes.  
  
Disposicions finals  
Primera. Inalterabilitat dels llocs de treball  
Els llocs de treball inclosos en la present oferta d'ocupació pública no podran patir cap modificació en la seua classificació fins després d'haver-se realitzat les corresponents proves selectives i la provisió dels corresponents llocs de treball.  
  
Segona. Desenvolupament  
Es faculta a la persona titular de la conselleria competent en educació per a desenvolupar i executar aquest decret.  
Tercera. Efectes  
El present decret entrarà en vigor l'endemà de la seua publicació en el Diari Oficial de la Generalitat Valenciana.  
  
València, 7 de juliol de 2023  
  
El president de la Generalitat  
XIMO PUIG I FERRER  
  
La consellera d'Educació, Cultura i Esport  
RAQUEL TAMARIT IRANZO  
  
  
  
ANNEX I  
Places oferides per procediment d'ingrés  
  
Cos Número de places  
Mestres 1.695  
Total 1.695  
  
  
  
  
ANNEX II  
Places oferides per procediment d'accés  
  
Cos Número de places  
Inspecció educativa 21  
Professorat d'ensenyament secundari 133  
Total 154